Pamokos tema: Internetinių atsiliepimų analizė: kavinės/restoranai.
Klausimas: Kaip internetiniai atsiliepimai veikia mūsų pasirinkimus ir kaip juos teisingai analizuoti?
Temos BUP: Profesijos, darbai, karjeros galimybės. Asmeninio ir viešojo gyvenimo patirtys. Komunikacija realioje ir skaitmeninėje erdvėje. Sveika gyvensena.
Tikslas: Mokiniai analizuoja internetinius atsiliepimus apie kavines ir restoranus, o vėliau patys įvertina pasirinktą vietą, ugdydami kritinį mąstymą ir gebėjimą vertinti informaciją.
Uždaviniai:
1. Surinkti ir analizuoti realius atsiliepimus.
2. Atsakyti į klausimus apie teigiamus ir neigiamus aspektus.
3. Įvertinti atsiliepimų patikimumą.
4. Apsilankyti pasirinktame restorane ar kavinėje ir parašyti savo atsiliepimą.
Kompetencijos: Komunikavimo. Kūrybiškumo. Skaitmeninė. Pažinimo.
Priemonės: Prieiga prie interneto, išmanieji telefonai arba planšetiniai kompiuteriai, darbo lapai, atsiliepimų analizės šablonai, užrašų bloknotai.
Vertinimas: Formuojamasis ir Formalusis vertinimas kitos pamokos metu. 
Metodai: Tyrinėjimo, integruoto mokymo, darbas grupėse, „jigsaw“, interviu, kinestetinis, mokymasis naudojant technologijas. 

Vieta: Vilniaus senamiestis

Klasė: 9-12

Veiklos: įžanginė diskusija, grupių sudarymas, internetinių atsiliepimų paieška, vietos vertinimas, informacijos aptarimas, atsiliepimo plano rengimas.

Įtrauktis: Pamokoje užtikrinama įtrauki mokymosi aplinka diferencijuojant užduotis, taikant įvairius veiklos būdus (stebėjimą, diskusiją, darbą grupėse) ir sudarant galimybes mokiniams prisidėti pagal savo gebėjimus. Teikiama kalbinė ir struktūrinė pagalba, o užduotys pritaikomos individualiems poreikiams, įskaitant SUP mokinius.


	Trukmė
	       Turinys
	Pastabos

	Pamokos dalis: įvadinė

	
10 min.
	
Mokytojas pakartoja pamokos tikslą, uždavinius ir užduoda įvadinius klausimus, skatina mokinių diskusiją.

	Kokių kriterijų laikotės, skaitydami ar rašydami atsiliepimus? 
Kokie aspektai svarbiausi vertinant kavinę ar restoraną? 


	Pamokos dalis: mokymosi veiklos

	25 min.













35 min.








10 min.
	Parengiamosios veiklos (25 min.)
Mokiniai grupėse ieško internetinių atsiliepimų apie pasirinktą restoraną ar kavinę, išskiria pagrindinius vertinimo kriterijus (aptarnavimas, aplinka, kaina, kokybė).
Grupės pasidalija rastais kriterijais ir aptaria, į ką labiausiai kreips dėmesį vertindami vietoje. 
Vertinimo plano rengimas, paruošiami 2-3 klausimai darbuotojams, klientams, praeiviams.

Išvykimas ir vertinimas vietoje 
Mokiniai vyksta į pasirinktą restoraną ar kavinę. Čia stebi aplinką, aptarnavimą, kainas, bendrą patirtį. Esant galimybei, užsisako maisto, trumpai pakalbina darbuotojus, klientus, praeivius. Fiksuoja savo pastebėjimus.

Informacijos aptarimas (10 min.)
Mokiniai lygina internetinius atsiliepimus ir savo realią patirtį, aptaria panašumus ir skirtumus, susidaro savo atsiliepimo planą: įžanga, dėstymas, vertinimas, rekomendacija.

	

	Pamokos dalis: apibendrinimo ir įsivertinimo

	10 min.
	Mokiniai įsivertina–3-2-1 metodas: 3 nauji dalykai, 2 įdomiausi pastebėjimai, 1 klausimas.



	Mokytojas užduoda namų darbą.




